
ประกาศองค์การบริหารส่วนตำบลหนองบ่อ
เรื่อง  ประกวดราคาจ้างด้วยระบบอิเล็กทรอนิกส์โครงการก่อสร้างถนนคอนกรีตเสริมเหล็ก                     
        จำนวน ๒ โครงการ    ตำบลหนองบ่อ   อำเภอย่านตาขาว   จังหวัดตรัง
                                               ----------------------------------------------------
ด้วยองค์การบริหารส่วนตำบลหนองบ่อ   อำเภอย่านตาขาว   จังหวัดตรัง   มีความประสงค์จะ                     ประกวดราคาจ้างด้วยระบบอิเล็กทรอนิกส์   โครงการก่อสร้างถนนคอนกรีตเสริมเหล็ก     จำนวน   ๒   โครงการ     ซึ่งมีรายละเอียดดังนี้ 

 
(๑.) โครงการก่อสร้างถนน คสล.สายหนองแตน – วังหล่อ     หมู่ที่ ๕        ถนนกว้าง ๔.๐๐  เมตร   ยาว ๗๓๘ เมตร   หนา ๐.๑๕ เมตร        หรือมีพื้นที่ไม่น้อยกว่า  ๒,๙๕๒  ตารางเมตร     ไหล่ทางลูกรังกว้างข้างละ ๐.๕๐ เมตร     เป็นเงิน ๑,๕๐๐,๐๐๐.- บาท   (-หนึ่งล้านห้าแสนบาทถ้วน-)       รายละเอียดตามปริมาณงานและแบบแปลนที่กำหนดพร้อมป้ายประชาสัมพันธ์โครงการ      
         
(๒.) โครงการก่อสร้างถนน คสล.สายพรุกำหวาน – หนองเตย   หมู่ที่ ๒ – ๔                    ถนนกว้าง ๔.๐๐  เมตร    ยาว ๗๒๔  เมตร    หนา ๐.๑๕ เมตร       หรือมีพื้นที่ไม่น้อยกว่า  ๒,๘๙๖  ตารางเมตร   ไหล่ทางลูกรังกว้างข้างละ ๐.๕๐ เมตร  เป็นเงิน ๑,๕๐๐,๐๐๐.- บาท (-หนึ่งล้านห้าแสนบาทถ้วน-)  รายละเอียดตามปริมาณงานและแบบแปลนที่กำหนดพร้อมป้ายประชาสัมพันธ์โครงการ                                                                                 

ผู้มีสิทธิเสนอราคาจะต้องมีคุณสมบัติ ดังต่อไปนี้

๑.
เป็นผู้มีอาชีพรับจ้างงานที่ประกวดราคาจ้างด้วยระบบอิเล็กทรอนิกส์ดังกล่าว

๒.
ไม่เป็นผู้ถูกระบุชื่อไว้ในบัญชีรายชื่อผู้ทิ้งงานของทางราชการ  หรือ ของหน่วยการบริหารราชการส่วนท้องถิ่น และได้แจ้งเวียนชื่อแล้ว

๓.
ไม่เป็นผู้ได้รับเอกสิทธิ์ หรือความคุ้มกัน ซึ่งอาจปฏิเสธไม่ยอมขึ้นศาลไทย เว้นแต่รัฐบาลของผู้เสนอราคา ได้มีคำสั่งให้สละสิทธิ์ ความคุ้มกันเช่นว่านั้น

๔.
ไม่เป็นผู้มีผลประโยชน์ร่วมกันกับผู้เสนอราคารายอื่น ที่เข้าเสนอราคาให้แก่องค์การบริหารส่วนตำบลหนองบ่อ และไม่เป็นผู้มีผลประโยชน์ร่วมกันระหว่างผู้เสนอราคากับผู้ให้บริการตลาดกลางอิเล็กทรอนิกส์  ณ วันประกาศประกวดราคาจ้างด้วยระบบอิเล็กทรอนิกส์ หรือไม่เป็นผู้กระทำการอันเป็นการขัดขวาง  การแข่งขันราคาอย่างเป็นธรรม ในการประมูลครั้งนี้ 
-๒-


๕.
ผู้เสนอราคาต้องเป็นนิติบุคคล และมีผลงานประเภทเดียวกัน กับงานที่ประกวดราคาจ้างด้วยระบบอิเล็กทรอนิกส์ มีมูลค่าไม่น้อยกว่า  ๕๐ %     โดยต้องเป็นสัญญาเดียวกัน และเป็นผลงานที่เป็นคู่สัญญาโดยตรงกับส่วนราชการ หน่วยงานตามกฎหมายว่าด้วยระเบียบบริหารราชการส่วนท้องถิ่น หน่วยงานอื่นซึ่งมีกฎหมายบัญญัติ ให้มีฐานะเป็นราชการบริหารส่วนท้องถิ่น รัฐวิสาหกิจ หรือหน่วยงานเอกชนที่องค์การบริหารส่วนตำบลเชื่อถือ หรือมีผลงานประเภทเดียวกับงานที่ประมูลจ้างจากหน่วยงานราชการ หรือรัฐวิสาหกิจ



กำหนดดูสถานที่ก่อสร้างและรับฟังคำชี้แจงรายละเอียดการก่อสร้าง ตามแบบแปลน ในวันที่ ๑๖ สิงหาคม  ๒๕๕๔ เวลา ๑๓.๓๐ น. โดยพร้อมกัน ณ ที่ทำการองค์การบริหารส่วนตำบลหนองบ่อ  ผู้ไม่ไปดูสถานที่ก่อสร้าง ตามวันและเวลาที่กำหนด ถือว่าได้เข้าใจรายละเอียดการก่อสร้างโดยตลอดแล้วจะมาโต้แย้งใด ๆ มิได้ทั้งสิ้น

กำหนดยื่นเอกสารประกวดราคาจ้าง              ในวันที่  ๒๔  สิงหาคม  ๒๕๕๔    ระหว่าง เวลา  ๑๐.๓๐ น. ถึงเวลา  ๑๑.๐๐ น.        ณ  ศูนย์รวมข้อมูลข่าวสารการจัดซื้อจัดจ้างระดับอำเภอ  (ที่ว่าการอำเภอย่านตาขาว    ชั้น ๒)          และองค์การบริหารส่วนตำบลหนองบ่อจะแจ้งผู้ค้าที่ผ่านและไม่ผ่านการคัดเลือกเป็นการเฉพาะราย ทางไปรษณีย์ตอบรับ   ภายใน ๑๕ วัน ทำการ  นับแต่วันเปิดซองเอกสาร

กำหนดเสนอราคาในวันที่  ๒  กันยายน  ๒๕๕๔    ระหว่างเวลา  ๑๐.๐๐ น.  ถึงเวลา  ๑๑.๓๐ น.


ผู้สนใจติดต่อขอซื้อแบบแปลน พร้อมเอกสารการประกวดราคาจ้างด้วยระบบอิเล็กทรอนิกส์ ได้ที่ ส่วนการคลัง องค์การบริหารส่วนตำบลหนองบ่อในราคา ชุดละ ๔,๐๐๐.- บาท (-สี่พันบาทถ้วน-) ระหว่างวันที่  ๔  สิงหาคม  ๒๕๕๔    ถึงวันที่  ๑๖  สิงหาคม  ๒๕๕๔  เวลา ๐๘.๓๐ น. – ๑๖.๓๐ น.    ดูรายละเอียดได้ที่เว็บไซต์ สำนักงาน อบต.หนองบ่อ WWW.nongbo.go.th  หรือที่เว็บไซต์กรมบัญชีกลาง WWW.gprocurement.go.th  หรือสอบถามทางโทรศัพท์     หมายเลข ๐๗๕-๒๘๕๑๑๖, ๐๗๕- ๒๘๕๑๐๐     ในวันและเวลาราชการ
ประกาศ ณ วันที่   ๔   สิงหาคม  พ.ศ. ๒๕๕๔


 

    (ลงชื่อ) ……………………………....................
                                                        (นายสุบรรณ์  พรหมมี)

